
Αριθ. 611/8/330918 (1) 


Τροποποίηση του Γενικού Κανονισμού Τροφοδοσίας Ενόπλων Δυνά¬ 
μεων (ΓΚΤΕΔ). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τα άρθρα 5, 37, 107 και 108 του ΝΔ 721/70 «Περί Οικονομι¬ 
κής Μερίμνης και Λογιστικού των ΕΔ». 

β. Το Γενικό Κανονισμό Τροφοδοσίας Ενόπλων Δυνάμεων, 
γ. Την Υ, 1035/20 Δεκ. 88 Απόφαση του Πρωθυπουργού «Για τον 
καθορισμό αρμοδιοτήτων του Αναπληρωτή Υπουργού Εθνικής Άμυνας 
Γιώργου Μωραΐτη». 


δ. Τη σχετική πρόταση του ΓΕΕΘΑ. 

ε. Τη με αριθμό 20 Γνωμάτευση της Ιης/1989 Συνεδριάσεως- του 
ΣΑΓΕ, αποφασίζουμε: 

ΑΘΡΟ ΜΟΝΟ 

1. Ο Γενικός Κανονισμός Τροφοδοσίας Ενόπλων Δυνάμεων 
(ΓΚΤΕΔ) τροποποιείται ως εξής: 

α. Στην Κλίμακα «2» 

Προστίθεται ο στιγμιαίος καφές 
β. Στις Κλίμακες «4» και «4Α» και «5» 

Καταργούνται τα είδη εφοδίων: 

(1) Γάλα εβαπορέ 205 γραμ. (κλιμ. 4, 4α και 5) 

(2) Ζάχαρη 20 γραμ. (κλιμ. 4, 4α) 
γ. Στην Κλίμακα «4Α» 

Στα αγοραζόμενα από το εμπόριο εφόδια προστίθενται και τα φρούτα, 
εφόσον δεν χορηγούνται από την υπηρεσία, 
δ. Στο Κεφάλαιο Δ’ (Άρθρο 14) 

Αύξηση των τροφίμων της κλίμακας (πλην άρτου) κατά 50%, των 
χορηγουμένων στους οπλίτες Μαγείρους, κατά το χρόνο της ειδικής εκ- 
παιδεύσεώς τους στις Σχολές Μαγείρων των ΕΔ. 

2. Η ισχύς της αποφάσεως αυτής αρχίζει εντός μηνός από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή'να δημοαιευθεί στην Εφημερίδα της Κυβερνή¬ 
σεως. 

Αθήνα, 7 Φεβρουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΙΩΡΓΟΣ ΜΩΡΑΪΤΗΣ 
-♦- 

Αριθ. 2011327/1031/0022 (2) 

Καθορισμός των κατά μήνα συνεδριάσεων και της αποζημίωσης του 
Προέδρου των μελών και του γραμματέα των Διοικητικών Συμβου¬ 
λίων των Νομαρχιακών Ταμείων (Ν.Π.Δ.Δ. 3620/1956). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Του Ν. 3620/56 «Περί τροποποιήσεως και συμπληρώσεως των 
διατάξεων περί διοικητικής αποκεντρώσεως» (ΦΕΚ 279Α) και τού άρ¬ 
θρου 11 του Ν. 1235/1982 «Άσκηση της Κυβερνητικής Πολιτικής 
και καθιέρωση της Λαϊκής εκπροσώπησης στους Νομού» (ΦΕΚ 26Α). 

2. Του άρθρου 18 του Ν. 1505/1984 «Αναδιάρθρωση μισθολογίου 
κ.λ.π.». 

3. Του άρθρου 8 του Ν. 1810/1988 «Για τη συμπλήρωση και βελτί¬ 
ωση του Ν. 1505/84». 

4. Του Ν.Δ. 176/1969 «Περί καταβολής αμοιβών εις τους μετέχο¬ 
ντας Συμβουλίων και Επιτροπών». 

5. Του Π.Δ. 492/1984 «Περιορισμός συναρμοδιοτήτων κατά την 
έκδοση διοικητικών πράξεων σε αντικείμενα αρμοδιότητας Υπουργείου 
Προεδρίας της Κυβέρνησης και Λοιπών Υπουργείων». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την 79850/3036/6.9.1988 απόφαση του Γ.Λ. Κράτους. 

7. Τις 13208/360/εγχλ. 1/28.1.1985 χαι 82010/3080/εγκ. 

3/ 

12.9.1988 εγκυκλίους του Γεν. Λογ. του Κράτους και 

8. Την 1002081/2.1.89 απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στον Υφυπουργό Οι¬ 
κονομικών» ΦΕΚ 10Β/9.1.89, αποφασίζουμε: 

1. Καθορίζουμε τον αριθμό των κατά μήνα συνεδριάσεων των Διοι¬ 
κητικών Συμβουλίων των Νομαρχιακών Ταμείων της Χώρας μέχρι 5 
και μέχρι 3 ώρες κατά συνεδρίαση. 

2. Ορίζουμε την αποζημίωση, του Προέδρου, των μελών και του 
Γραμματέα του ανωτέρω Συμβουλίου, όπως και στους καλούμενους ει¬ 
σηγητές και λοιπά πρόσωπα (σύμφωνα με τις διατάξεις του άρθρου 2 
παραγρ. 2 του Ν. Δ/τος 3620/1956), 

α) Των Δημοσίων υπαλλήλων ή μισθωτών του Δημόσιου Τομέα, στο 
1/50 του βασικού μισθού του 23ου κλιμακίου, ανά ώρα. 

β) Των ιδιωτών μελών, σε τρεις (3.000) χιλιάδες κατά συνεδρίαση. 

3. Οι συνεδριάσεις του Συμβουλίου θα πραγματοποιούνται εκτός των 
ωρών εργασίας των Υπηρεσιών. 

4. Η αποζημίωση στον Πρόεδρο, τα Μέλη, το Γραμματέα του Συμ¬ 
βουλίου και στους καλούμενους εισηγητές και λοιπά πρόσωπα, κατα¬ 
βάλλεται στο τέλος του μηνός βάσει βεβαιώσεως του Προέδρου περί 
των συνεδριάσεων που πραγματοποιήθηκαν. 

5. Η ισχύς της παρούσας αρχίζει από 1ης Ιουλίου 1988, σύμφωνα 
με τις διατάξεις του άρθρου 8 του Ν. 1810/1988. 

6. Κάθε προηγούμενη όμοια για το ίδιο θέμα, καταργείται. 

7. Η παρούσα να δημοσιευτεί στην Εφημερίδα της Κυβερνήσεως. 

Αθήνα, 3 Φεβρουάριου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ ΟΙΚΟΝΟΜΙΚΩΝ 

Α. ΤΣΟΧΑΤΖΟΠΟΥΛΟΣ ΗΛΙΑΣ ΠΑΠΑΗΛΙΑΣ 

-♦- 

Αριθ. Φ 118/3 , (3) 

Σύσταση γραφείου Διοικητικού στο Τμήμα Διοικητικού-Οικονομικού 

του Ταμείου Επικουρικής Ασφάλισης Ηλεκτροτεχνιτών Ελλάδος. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: α) της παρ. 4 του άρθρου 2 του Ν. 51/1975 «περί 
αναδιοργάνωσης των Δημοσίων Πολιτικών Υπηρεσιών» (ΦΕΚ 125/ 
Α/75) όπως επαναφέρθηκε σε ισχύ με το άρθρο 24 του Ν. 1558/1985 
«Κυβέρνηση και Κυβερνητικά όργανα» (ΦΕΚ 137/Α/26.7.85). 

β) του Π. Δ/τος 417/1988 «Οργανισμός του Ταμείου Επικουρικής 
Ασφάλισης Ηλεκτροτεχνιτών Ελλάδος (ΤΕΑΗΕ)» (ΦΕΚ 194/Α/ 
30.8.88), αποφασίζουμε: 

Στο Τμήμα Διοικητικού-Οικονομικού του Ταμείου Επικουρικής 
Ασφάλισης Ηλεκτροτεχνιτών Ελλάδος που προβλέπεται από το Π.Δ/ 
γμα 417/88 (ΦΕΚ 194/Α/88) συνιστάται γραφείο Διοικητικού με τις 
εξής αρμοδιότητες: 

- Χειρισμός όλων των θεμάτων υπηρεσιακής κατάστασης προσωπι¬ 
κού. 

- Διακίνηση εισερχόμενης και εξερχόμενης αλληλογραφίας. 

- Τήρηση πρωτοκόλλου, κοινού και εμπιστευτικού. δακτυλογράφηση 
και αναπαραγωγή εγγράφων και τήρηση αρχείου. 

- Επιμέλεια για την προμήθεια και διαχείριση που πάσης φύσεως 
υλικού και της προμήθειας και παραλαβής των εντύπων στα οποία είναι 
συνδρομητής το ταμείο. 

- Επιμέλεια για τη μίσθωση, συντήρηση και επισκευή των ακινήτων 
του ταμείου ως και για την προμήθεια και συντήρηση των σκευών, επί¬ 
πλων, μηχανημάτων και λοιπών αντικειμένων εξοπλισμού του ταμείου. 

- Σύνταξη των προκηρύξεων των διαγωνισμών, προμηθειών, μι¬ 
σθώσεων ή αγοράς ακινήτων και τήρηση των πρακτικών αυτών. 

- Επιμέλεια και προπαρασκευή των συνεδριάσεων του Δ.Σ. και μέρι¬ 
μνα για την κοινοποίηση των προσκλήσεων, στα μέλη του Δ.Σ. και των 
Επιτροπών. 

- Τήρηση και φύλαξη των πρακτικών του Δ.Σ. ως και των Επιτρο¬ 
πών και της έκδοσης αποσπασμάτων από αυτά. 

- Βεβαίωση από τον προϊστάμενο ή το νόμιμο αναπληρωτή του της 
ακρίβειας αντιγράφων, φωτογραφιών ή φωτοτυπιών εγγράφων των 


οποίων το πρωτότυπο έχει εκδοθεί από το ταμείο ύστερα από αντιπαρα¬ 
βολή τους με το επιδεικνυόμενο σχετικό πρωτότυπο ή ακριβές αντί¬ 
γραφο. 

Η απόφαση αυτήνα δημοσιευθεί στην εφημερίδα της Κυβερνή¬ 
σεως. 

Αθήνα, 6 Φεβρουάριου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
-♦- 

Αριθ. ΥΠΠΟ/ΑΡΧ/Β1/Φ31/48224/1208 π.ε. (4) 

Χαρακτηρισμός ως ιστορικού διατηρητέου μνημείου του I. Ναού Αγ. 

Ιωάννη Πράτσικα στην Πάτρα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Το Ν. 1558/85 (ΦΕΚ 137/Α/26.7.85) «Περί Κυβέρνησης και 
Κυβερνητικών Οργάνων». 

2. Τις διατάξεις του άρθρου 52 του Κ.Ν. 5351/32 «περί Αρχ/των 
σε συνδυασμό με τις διατάξεις του Ν. 1469/50 «περί προστασίας ειδι¬ 
κής κατηγορίας οικοδομημάτων κλπ.» 

3. Γνωμοδότηση του Τοπικού Συμβουλίου Μνημείων ΝΔ Ελλάδας, 
όπως αυτή διατυπώθηκε στην αριθμ. 6/4.11.88 Συνεδρία του, αποφα¬ 
σίζουμε: 

Χαρακτηρίζουμε το Ναό του Αγ. Ιωάννη του Πράτσικα ως ιστορικό 
διατηρητέο μνημείο, μαζί με τον περιβάλλοντα το ναό χώρο πρασίνου, 
διότι αποτελεί χαρακτηριστικό δείγμα ιδιωτικού ναού του προηγούμε¬ 
νου αιώνα στην περιοχή των Πατρών. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 19 Ιανουάριου 1989 

Η ΥΠΟΥΡΓΟΣ 

ΑΜΑΛΙΑ - ΜΑΡΙΑ (ΜΕΛΙΝΑ) ΜΕΡΚΟΥΡΗ 
-♦-- 

Αριθ. 539 (5) 

Σύσταση προσωρινών θέσεων φυλάκων με σχέση εργασίας Ιδιωτικού 

Δικαίου αορίστου χρόνου στο Λαογραφικό και Εθνολογικό Μουσείο 

Μακεδονίας. 

ΛΑΟΓΡΑΦΙΚΟ ΚΑΙ ΕΘΝΟΛΟΓΙΚΟ 

ΜΟΥΣΕΙΟ ΜΑΚΕΔΟΝΙΑΣ 

Με την πράξη 42/24.1.1989 του Αντιπροέδρου του Δ.Σ. του Λαο- 
γραφικού και Εθνολογικού Μουσείου Μακεδονίας, που εκδόθηκε σύμ¬ 
φωνα με τις κείμενες διατάξεις και τη σύμφωνη γνωμοδότηση του Β' 
κοινού Υπηρεσιακού Συμβουλίου Υπαλλήλων Ν.Π.Δ.Δ Ν. Θεσ/νίκης, 
διαπιστώνεται η αυτοδίκαια σύσταση στο Λαογραφικό και Εθνολογικό 
Μουσείο Μακεδονίας δύο (2) προσωρινών θέσεων φυλάκων με σχέση 
εργασίας Ιδιωτικού Δικαίου αορίστου χρόνου, προκειμένου να κατατα- 
γούν σ’ αυτές ισάριθμοι υπάλληλοι που υπηρετούν με σχέση εργασίας 
ιδιωτικού δικαίου ορισμένου χρόνου, δεν κατέχουν οργανικές θέσεις και 
εξυπηρετούν στην πραγματικότητα πάγιες και διαρκείς ανάγκες του 
ΛΕΜΜ. 

Οι προσωρινές αυτές θέσεις καταργούνται αυτοδίκαια μόλις κενω¬ 
θούν με οποιοδήποτε τρόπο. 

' Οι υπάλληλοι που θα καταταγούν στις προσωρινές αυτές θέσεις διέ- 
πονται από τις διατάξεις του κεφαλαίου Γ’ του ν. 993/1979, όπως 
ισχύει κάθε φορά. 

Έγκριση Υπουργού Μακεδονίας-Θράκης 321/26.1.1989. 

Θεσσαλονίκη, 8 Φεβρουάριου 1989 

Ο Αντιπρόεδρος του Δ.Σ. 

Ν. ΝΙΚΟΝΑΝΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 464 (6) 

Καθορισμός κλάδων ΠΕ, ΤΕ και ΔΕ των οποίων οι υπάλληλοι κρίνο- 
νται για την κατάληψη θέσεων Προϊσταμένων οργανικών μονάδων 
του Δ.Ο.Π. Ν. Δωδ/σου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 9 παρ. 10 του Νόμου 1586/86 «Βαθμο¬ 
λογική διάρθρωση των θέσεων του Δημοσίου, Ν.Π.Δ.Δ και των Ο.Τ.Α. 
και άλλες διατάξεις». 

2. Την ΔΙΚΠΡ/Φ2/36/3210/1.4.1986 εγκύκλιο του Υπουργείου 
Προεδρίας της Κυβέρνησης με την οποία παρέχονται διευκρινίσεις για 
την εφαρμογή του νέου βαθμολογίου. 

3. Την 53560/ΓΔ 59/6.8.86 Γενική διαταγή του Υπουργείου 
Εσωτερικών, για την ψήφιση νέων Ο.Ε.Υ. των Δήμων και Κοινοτήτων. 

4. Την απόφαση αριθμ. 116/88 του Διοικητικού Συμβουλίου του 
Δημοτικού Οργανισμού Προνοίας (Δ.Ο.Π.) περί καθορισμού κλάδων 
ΠΕ, ΤΕ και ΔΕ των οποίων οι υπάλληλοι κρίνονται για την κατάληψη 
θέσεων προϊσταμένων των οργανικών μονάδων του . 

5. Το γεγονός ότι δεν έχει προσαρμοστεί μέχρι σήμερα ο Ο.Ε.Υ. του 
Δ.Ο.Π., στις διατάξεις του Νόμου 1586/86, αποφασίζουμε: 

Καθορίζουμε σύμφωνα με τον ισχύοντα σήμερα Ο.Ε.Υ του Δ.Ο.Π., 
τους κλάδους των οποίων οι υπάλληλοι κρίνονται για την κατάληψη θέ¬ 
σεων προϊσταμένων των οργανικών μονάδων αυτού, κατά την πρώτη 
εφαρμογή του άρθρου 9 παρ. 10 του Ν. 1586/86. 

Προϊστάμενος Διοικητικού Τμήματος. 

Κλάδος ΤΕ2 Κοινωνικών Λειτουργών ή ΔΕΙ Διοικητικού με βαθμό 
Α' και ελλείψει τούτων με βαθμό Β' ή Γ'. 

Προϊστάμενος Διεύθυνσης δεν είναι δυνατόν να συμπεριληφθεί λόγω 
του ότι υπηρετούν μόνο 10 μόνιμοι υπάλληλοι, καθώς και προϊστάμενοι 
γραφείων, διότι αυτά δεν είναι αυτοτελή αλλά υπάγονται στο ανωτέρω 
τμήμα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ρόδος, 31 Ιανουάριου 1989 

Ο Νομάρχης 
ΙΩ. ΜΑΧΑ1ΡΙΔΗΣ 

-♦- 

Αριθ. 3850 (7) 

Τροποποίηση του ΟΕΥ Δήμου Ψαχνών Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις δ/ξεις του άρθρ. 12 του Ν. 1188/81 και τις όμοιες του Ν. 
1586/86 για βαθμολογική διάρθρωση των θέσεων του Δημοσίου, 
Νομ. Προσώπων Δημ. Δικαίου και των ΟΤΑ. 

2. Την αρ. 90/88 απόφαση του Δ.Σ. Ψαχνών με την οποία γίνεται 
τροπ/ση του ΟΕΥ. 

3. Την αριθ. 1/88 σύμφωνη γνώμη και απόφαση του Υπηρεσιακού 
Συμβουλίου του άρθρ. 5 του Ν. 1188/81 που διατυπώθηκε στο αριθμ. 
2/88 πρακτικό. · 

4. Ολόκληρο το σχετικό φάκελο, αποφασίζουμε; 

Εγκρίνουμε την 90/88 απόφαση του Δ.Σ. Ψαχνών σχετικά με την 
τροπ/ση του Οργανισμού Εσωτερικής Υπηρεσίας, ο οποίος έχει ως εξής 
ως προς την οργανική σύνθεση και διαβάθμιση των θέσεων του μονίμου 
προσωπικού: 

Α. Τμήμα Δ/κών και Οικονομικών Υπηρεσιών. 

1. Κατηγορία ΠΕΙ μία οργανική θέση κλ. ΠΕΙ Δ/κού με βαθμούς 
Γ-Α. 

2. Κατηγορία ΔΕΙ 

α) Τρεις οργανικές θέσεις ΔΕΙ Δ/κού με βαθμούς Γ-Α. 
β) Μία οργανική θέση ΔΕ15 Εισπρακτόρων με βαθμούς Γ-Α. 
γ) Μία οργανική θέση ΔΕ29 οδηγού αυτ/του του Ν. 1476/84 με 
βαθμούς Γ-Α που καταργείται όταν κενωθεί. 

δ) Δύο οργανικές θέσεις ΔΕ29 οδηγού αυτ/του με βαθμούς Γ-Α από 
τις οποίες η μία θα καλυφθεί όταν κενωθεί η προηγούμενη του Ν. 
1476/84. 

3) Κατηγορία ΥΕ 

α) Μία οργανική θέση ΥΕ1 κλητήρα θυρωρού γενικών καθηκόντων 
με βαθμ. Δ-Γ. 


β) Μία οργανική θέση ΥΕ16 εργάτη καθαριότητας ιδιωτ. δικ. αορί¬ 
στου χρόνου που καταργείται όταν κενωθεί. 

γ) Τέσσερις οργαν. θέσεις ΥΕ16 εργατών καθαριότητας με βαθμ. 
Δ-Γ από τις οποίες η μία θα καλυφθεί μετά την αποχώρηση του εργάτη 
ιδ. δικαίου. 

δ) Μία οργανική θέση ΥΕ16 εργάτη κηπουρού με βαθμ. Δ-Γ. 
ε) Μία οργανική θέση ΥΕ16 εργάτη σφαγείου με βαθμ. Δ-Γ. 
στ) Μία οργανική θέση ΥΕ16 εργάτη ύδρευσης του Ν. 1476/84 με 
βαθμούς Δ-Γ, θέση που καταργείται όταν κενωθεί. 

ζ) Μία οργαν. θέση ΥΕ16 εργάτη ύδρευσης με βαθμ. Δ-Γ που θα κα¬ 
λυφθεί όταν αποχωρήσει ο ήδη υπηρετών του Ν. 1476/84. 

η) Μία θέση εργάτη καθαριότητας Δημ. Καταστήματος ωρομισθίου 
ιδ. δικαίου με 90 ώρες το μήνα. 

θ) Μία θέση ωρομίσθιου εργάτη καθαριότητας Δημοτικών αφοδευτη¬ 
ρίων ιδ. δικαίου με 90 ώρες το μήνα. 

Β' Τμήμα Τεχνικών Υπηρεσιών. 

Μία οργανική θέση ΠΕ6 τοπογράφου μηχανικού με βαθμ. Γ-Α, ή 
ΤΕ3 τεχνολόγου-Πολιτ. Μηχανικού με βαθμούς Γ-Α. 

Η απόφαση αυτή να δημοσιευθεί στην εφημερίδα της Κυβερνή- 
σεως. 

Χαλκίδα, 10 Φεβρουάριου 1989 

Με εντολή Νομάρχη 
Ο Δ/ντής κα.α. 

Β. ΕΥΑΓΓΕΛΑΡΑ 

-φ- 

Αριθ. 1124 (8) 

Σύμβαση μίσθωσης έργου στην Κοινότητα Επισκοπής Ναούσης. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 15παρ. 1 τουΝ. 1735/87, για προσλή¬ 
ψεις στο Δημόσιο Τομέα, τον κοινωνικό έλεγχο στη Δημόσια Διοίκηση, 
πολιτικά δικαιώματα και άλλες διατάξεις. 

2. Το Π.Δ/γμα 260/88 «Μεταβίβαση αρμοδιοτήτων στους Νομάρ¬ 
χη»· ... 

3. Την αριθμ. 2/1989 απόφαση του Κοιν. Συμβουλίου. 

3. Τις ανάγκες της Κοινότητας Επισκοπής Ναούσης για την εκτέ¬ 
λεση του έργου «Καθαριότητα του Κοινοτ. Καταστήματος», αποφασί¬ 
ζουμε: 

Α. Καθορίζουμε τον αριθμό των προσώπων που είναι απαραίτητο να 
απασχοληθούν με μίσθωση έργου από την Κοινότητα Επισκοπής Ναού¬ 
σης σύμφωνα με τις διατάξεις του άρθρου 681 κ.ε. του Αστικού Κώδικα 
ως εξής: 

Μία (1) καθαρίστρια. 

Απαραίτητα προσόντα κατά ειδικότητα ως εξής: 

Απολυτήριος τίτλος υποχρεωτικής εκπαίδευσης. 

Το συγκεκριμένο έργο που πρόκειται να εκτελεστεί είναι ο καθαρι¬ 
σμός των γραφείων του Κοινοτ. Καταστήματος του ιατρείου κ.λπ. 

Το χρονικό διάστημα που απαιτείται για την ολοκλήρωση του προα- 
ναφερόμενου έργου είναι μέχρι 31.12.1989. Η αμοιβή θα καθοριστεί 
στη σύμβαση που θα υπογραφεί και οπωσδήποτε δεν θα υπερβεί το ποσό 
των 250.000 δρχ. . 

Η εκτέλεση του έργου θα παρακολουθείται από τον Πρόεδρο της Κοι¬ 
νότητας. 

Ως τόπος εκτέλεσης του έργου ορίζεται το Κατάστημα της Κοινότη¬ 
τας. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν στην Κοινότητα Επισκοπής Ναούσης. 

Β. Επικυρώνουμε την απόφαση 2/1989 του Κοινοτ. Συμβου¬ 
λίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 3 Φεβρουάριου 1989 

Ο Νομάρχης 
ΤΑΣΟΣ ΜΠΕΡΕΤΑΣ 

Αριθ. 1123/89 


(9) 


Σύμβαση μίσθωσης έργου στην Κοινότητα Επισκοπής Ναοϋσης. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για προσλή¬ 
ψεις στο Δημόσιο Τομέα, τον κοινωνικό έλεγχο στη Δημόσια Διοίκηση, 
πολιτικά δικαιώματα και άλλες διατάξεις. 

2. Το Π.Δ/γμα 260/88 «Μεταβίβαση αρμοδιοτήτων στους Νομάρ¬ 
χη»· 

3. Την αριθμ. 3/1989 απόφαση του Κοιν. Συμβουλίου. 

4. Τις ανάγκες της Κοινότητας Επισκοπής Ναοϋσης για την εκτέ¬ 
λεση του έργου «Συντήρηση και επισκευή του δικτύου φωτισμού», απο¬ 
φασίζουμε: 

Α. Καθορίζουμε τον αριθμό των προσώπων που είναι απαραίτητο να 
απασχοληθούν με μίσθωση έργου από την Κοινότητα Επισκοπής Ναού- 
σης σύμφωνα με τις διατάξεις του άρθρου 681 κ.ε. του Αστικού Κώδικα 
ως εξής: 

Ένας (1) Ηλεκτρολόγος. 

Απαραίτητα προσόντα κατά ειδικότητα ως εξής: 

Ενδεικτικό της ιδιότητας του ηλεκτρολόγου. 

Το συγκεκριμένο έργο που πρόκειται να εκτελεστεί είναι η αντικατά¬ 
σταση των λαμπτήρων και η συντήρηση - επισκευή τού δικτύου φωτι¬ 
σμού. 

Το χρονικό διάστημα που απαιτείται για την ολοκλήρωση του προα- 
ναφερόμενου έργου είναι μέχρι 31.12.1989. Η αμοιβή θα καθοριστεί 
στη σύμβαση που θα υπογραφεί και οπωσδήποτε δεν θα υπερβεί το ποσό 
των 150.000 δρχ. 

Η εκτέλεση του έργου θα παρακολουθείται από τον Πρόεδρο της Κοι¬ 
νότητας. 

Ως τόπος, εκτέλεσης του έργου ορίζεται η Κοινότητα. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που .υπηρετούν στην Κοινότητα. 

Β. Επικυρώνουμε την'-απόφαση 3/1988 του Κοινοτ. Συμβου¬ 
λίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

* Βέροια, 3 Φεβρουάριου 1989 

Ο Νομάρχης 
ΤΑΣΟΣ ΜΠΕΡΕΤΑΣ 

-♦- - 

Αριθ. 2591 - (10) 

Ίδρυση Ανάπτυξιακού Συνδέσμου στο Ν. Λάρισας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

α. Την απόφαση των Υπουργών Εθνικής Οικονομίας, Εσωτερικών 
και Χωροταξίας - Οικισμού και Περιβάλλοντος με αριθμό 125/ 
20.5.1984 που εκδόθηκε σύμφωνα με τις διατάξεις της παραγράφου 1 
του άρθρου 23 του Ν. 1416/84. 

β. Τις διατάξεις των παραγράφων 2 και 3 του άρθρου 23 του Ν. 
1416/84 και της παρ. 3 του άρθρου 138 του Ν. 1065/1980. 

γ. Την ανάγκη συγκρότησης Αναπτυξιακού Συνδέσμου στη Γεωγρα- 
φική Ενότητα που περιλαμβάνει τις Κοινότητες: Αμπελάκια, Ομόλιο, 
Στόμιο, Καρίτσα, Μελιβοία, Σκήτη, Σωτηρίτσα, Παλαιόπυργο, Ρα- 
ψάνη, Πυργετό, Σκλήθρο για να επιτευχθεί η αποτελεσματικότερη συ¬ 
νεργασία των κοινοτήτων αυτών, η συντονισμένη αξιοποίηση των τοπι¬ 
κών πόρων και η συγκρότηση της γεωγραφικής ενότητας αυτής ως 
αναπτυξιακού συνόλου. 

δ. Τις νόμιμες ληφθείσες αποφάσεις των κοινοτικών συμβούλων με 
αριθμούς: 31/1988 Σωτηρίτσας, 34/1988 Παλαιοπύργου, 51/1988 
Ραψάνης, 58/1988 Καρίτσας, 1/1989 Σκήτης, 47/198 Στομίου, 
12/1988 Μελιβοίας, 55/1988 Αμπελακίων, 21/1989 Σκλήθρου, 
47/1988 Ομολίου, 10/1988 Πυργετού σύμφωνα με τις οποίες: 

δΐ. Η Ανατολική πλευρά του Νομού Λάρισας παρουσιάζει έντονα την 
εικόνα της υπανάπτυξης αλλά είναι μία περιοχή με πάρα πολλές δυνατό¬ 
τητες ανάπτυξης και ιδιαίτερου φυσικού κάλλους. 

δ2. Είναι δυνατή η βελτίωση της Γεωγραφικής Ενότητας Ανατολι¬ 
κής Πλευράς του Νομού Λάρισας στο γεωργικό και τον κτηνοτροφικό 
τομέα με τη διακοινοτική συνεργασία που σαν στόχο θα έχει την ορθολο¬ 
γική εκμετάλλευση και εμπορία των γεωργικών και κτηνοτροφικών 


προϊόντων και με τη δημιουργία εγκαταστάσεων (ψυγεία, ξηραντήρια 
κ.λπ.) διακοινοτικής ωφέλειας. 

Επίσης η ανάπτυξη στον Τουριστικό τομέα με την από κοινού αξιο¬ 
ποίηση των παραλίων, με τη δημιουργία κοινοτικών κάμπινγκ, οργα¬ 
νωμένων πλαζ, σωστότερη διακίνηση τουριστών, δημιουργία τουριστι¬ 
κού γραφείου που θα καλύπτει ανάγκες της ευρύτερης περιοχής. 

δ3. Είναι αναγκαία η κατασκευή του παραλιακού δρόμου Στομίου - 
Σκλήθρου που θα συνδέει την υπάρχουσα Εθνική Οδό με το Νομό Μα¬ 
γνησίας (Πήλιο) όπως επίσης είναι αναγκαία η διάνοιξη δρόμων που θα 
συνδέουν τις παραλίες με τις κοινότητες που βρίσκονται σε κάποιο υψό¬ 
μετρο. 

δ4. Είναι απαραίτητη η από κοινού προμήθεια μηχανημάτων για τη 
διάνοιξη των βασικών αγροδασικών δρόμων που εξυπηρετούν όλες τις 
κοινότητες, η από κοινού εκτέλεση και συντήρηση των κοινών έργων τε¬ 
χνικής υποδομής και κοινωνικού εξοπλισμού καθώς και η δημιουργία 
κοινής υπηρεσίας (με γεωπόνο μηχανικό και διοικητικούς υπαλλήλους) 
για την εξυπηρέτηση και κάλυψη των σχετικών αναγκών όλων των κοι¬ 
νοτήτων. 

65. Είναι απαραίτητη η από κοινού προσπάθεια για την καθαριότητα 
όλων των κοινοτήτων του Αναπτυξιακού Συνδέσμου αλλά και των πα¬ 
ραλιών με την προμήθεια απορριμματοφόρων οχημάτων που θα ανή¬ 
κουν στον Αναπτυξιακό Σύνδεσμο. 

66. Είναι αναγκαία η σύμφωνη γνώμη του Νομαρχιακού Συμβου¬ 
λίου του Νομού Λάρισας καθώς επίσης και η σύμφωνη γνώμη για σύ¬ 
σταση Αναπτυξιακού Συνδέσμου των 11 από τους 13 ΟΤΑ που έχουν 
συνολικό πληθυσμό 10.719 κατοίκους, που είναι περισσότεροι από το 

-50% του συνολικού πληθυσμού'της γεωγραφικής ενότητας, σύμφωνα 
με τις διατάξεις της παρ. 4 του άρθρου 23 του Ν. 1416/1984, αποφα¬ 
σίζουμε: 

1. Συνιστάται Αναπτυξιακός Σύνδεσμος στο Νομό Λάρισας με την 
επωνυμία «Αναπτυξιακός Σύνδεσμος Ανατολικής πλευράς Νομού Λάρι¬ 
σας» από τις Κοινότητες: Αμπελάκια, Ομόλιο, Στόμιο, Καρίτσα, Μελι- 
βοία. Σκήτη, Σκλήθρο, Σωτηρίτσα, Παλαιόπυργος, Ραψάνη, Πυργε- 
τός, σύμφωνα με τις διατάξεις του άρθρου 23 του Ν. 1416/84 τις δια¬ 
τάξεις των άρθρων 138 πλην της παρ. 4 έως 143 του Ν. 1065/1980 
όπως τροποποιήθηκαν και συμπληρώθηκαν με τις διατάξεις των άρ¬ 
θρων 21 και 22 του Ν. 1416/84. 

2. Σκοποί του Συνδέσμου είναι: 

α) Η εκπόνιση χωροταξικού σχεδίου της περιοχής, 
β) Η υποβοήθηση των Κοινοτήτων του Συνδέσμου στην αξιολόγηση 
των αναγκαίων έργων τεχνικής υποδομής και κοινωνικού εξοπλισμού 
και στον προγραμματισμό υλοποίησής τους. 

γ) Η μελέτη, κατασκευή, διαχείρηση και συντήρηση των έργων τε¬ 
χνικής υποδομής ή κοινωνικού εξοπλισμού των Κοινοτήτων, που ανα¬ 
θέτουν οι Κοινότητες στο Σύνδεσμο, με χρηματοδότησή του από τα 
έσοδά τους ή από πιστώσεις του Προγράμματος Δημοσίων Επενδύσεων 
καθώς και διακοινωτικών έργων τεχνικής υποδομής ή κοινωνικού εξο¬ 
πλισμού. 

δ) Η κατάρτιση προγραμμάτων για την αξιοποίηση των τοπικών 
πλουτοπαραγωγικών πόρων και την ανάπτυξη των τοπικών παραγω¬ 
γικών δυνάμεων. 

ε) Η προστασία του φυσικού περιβάλλοντος και η μέριμνα για τη δια¬ 
τήρηση και αξιοποίηση της αρχιτεκτονικής κληρονομιάς και των πολιτι¬ 
στικών παραδόσεων της περιοχής. 

στ. Η ενημέρωση και επιμόρφωση των κατοίκων της περιοχής με 
στόχο τη διεύρυνση της συμμετοχής τους στην ανάπτυξη του τόπου τους 
και, 

ζ) Γ ενικά, η ανάληψη πρωτοβουλιών για την προώθηση της ολοκλη¬ 
ρωμένης τοπικής ανάπτυξης της περιοχής, στα πλαίσια της ευρύτερης 
ανάπτυξης της περιοχής του Νομού Λάρισας. 

Ιδιαίτερα στους σκοπούς του Συνδέσμου περιλαμβάνονται: 
η) Η συλλογική μεταφορά, διάθεση και επεξεργασία των απορριμμά- 
'των της περιοχής. 

θ) Η μελέτη, κατασκευή, διαχείριση και συντήρηση συστημάτων 
ύδρευσης και αποχέτευσης που αναθέτουν οι Κοινότητες στο Σύνδεσμο. 

ι) Η προμήθεια και διαχείριση συγκοινωνιακών μέσων για την εξυ¬ 
πηρέτηση των κατοίκων της περιοχής. 

κ) Η συντήρηση των σχολικών κτιρίων και η μελέτη, κατασκευή, 
διαχείριση και συντήρηση αθλητικών και χώρων κοινωνικοπολιτιστι- 
κών λειτουργιών διακοινοτικής σημασίας. 

λ) Η αντιπυρική προστασία και η εκπόνηση προγραμμάτων προστα¬ 
σίας και αξιοποίησης του δασικού πλούτου και των τουριστικών πόρων 

της περιοχής. 

μ) Η ανάληψη πρωτοβουλιών για την ίδρυση διακοινωτικών επιχει¬ 
ρήσεων και μικτών επιχειρήσεων των Κοινοτήτων με τους Συνεταιρι¬ 
σμούς της περιοχής. 

Για την προώθηση των σκοπών του ο Σύνδεσμος δημιουργεί υπηρε¬ 
σία με το απαραίτητο επιστημονικό, διοικητικό και τεχνικό προσωπικό, 
προμηθεύεται μηχανήματα και τεχνικό εξοπλισμό και γενικά αποκτά το 
απαραίτητο ανθρώπινο δυναμικό και την αναγκαία υλικοτεχνική υπο¬ 
δομή. 

Επίσης, συνεργάζεται για την προώθηση των σκοπών του με τους συ¬ 
νεταιρισμούς, τους συλλόγους και τους άλλους κοινωνικούς φορείς της 
τοπικής αυτοδιοίκησης ή του δημόσιου τομέα που ενδιαφέρονται για την 
περιοχή μελέτης« 

3. Έδρα του Συνδέσμου είναι η Κοινότητα Στομίου. 

4. Η χρονική διάρκεια του Συνδέσμου είναι πενήντα (50) χρόνια. 

5. Έσοδα του Συνδέσμου είναι: 

α) Η ετήσια προσφορά της Κοινότητας - μέλους του Συνδέσμου που 
είναι ίση με το δέκα της εκατό (10%) της τακτικής οικονομικής επιχο- 
ρήγησης. 

β) Πρόσοδοι από την περιουσία του Συνδέσμου. 

γ) Πρόσοδοι από τους φόρους, τέλη και δικαιώματα που επιβάλλο¬ 
νται υπέρ του Συνδέσμου. 

δ) Δωρεές, επιχορηγήσεις και εισφορές από το Δημόσιο ή άλλους φο¬ 
ρείς του δημόσιου τομέα ή άλλα νομικά ή φυσικά πρόσωπα και ιδιαίτερα 
επιχορήγηση από το Νομαρχιακό Ταμείο του Νομού Λάρισας βάσει του 
Ν. 1416/1984. 

ε) Επιχορηγήσεις από φορείς του δημοσίου τομέα για την εκτέλεση 
έργων, την κάλυψη δαπανών τους και την πληρωμή αποδοχών του προ¬ 
σωπικού τους. 


Η παρούσα να δημοσιευθεί στην Εφημερίδα της Κυβερνήσεως. 
Λάρισα, 6 Φεβρουάριου 1989 
Ο Νομάρχης 

ΔΗΜΗΤΡΗΣ ΚΟΤΚΟΪΛΑΚΗΣ 


-♦- 

Αριθ. ΕΣ 1283 (11) 

Ψήφιση οργανισμού εσωτερικής υπηρεσίας κοινότητας Μηλίνας Ν. Μα¬ 
γνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1) Τις διατάξεις: α) Του άρθρου 12 του Ν. 1188/81 «περί κυρώ- 
σεως του Κώδικα περί καταστάσεως προσωπικού ΟΤΑ». 

β) Του Ν. 1586/86 «Βαθμολογική διάρθρωση των θέσεων του Δη¬ 
μοσίου, Νομικών προσώπων δημοσίου δικαίου και των Ο.Τ.Α. αι άλλες 
διατάξεις». 

γ) Του Π. Δ/τος 37α/1987 «Μερική επέκταση που ισχύουν για τους 
δημοσίους υπαλλήλους και τους υπαλλήλους των άλλων Νομικών Προ¬ 
σώπων δημοσίου δικαίου και στους υπαλλήλους των ΟΤΑ και προσαρ¬ 
μογή διατάξεων στις ρυθμίσεις του Ν. 1586/86. 

2) Την 5/1988 σύμφωνη γνωμοδότηση του υπηρεσιακού συμβου¬ 
λίου της Νομαρχίας άρθρου 5 Ν. 1188/81. 

, 3) Όλα τα στοιχεία του φακέλλου, αποφασίζουμε: 

Εγκρίνουμε την 52/88 απόφαση του κοινοτικού συμβουλίου Μηλί¬ 
νας περί ψηφίσεως, νέου Οργανισμού Εσωτερικής Υπηρεσίας της Κοι¬ 
νότητας ο οποίος έχει ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΗΣ ΚΟΙΝΟΤΗ¬ 
ΤΑΣ 

ΜΕΡΟΣ Α' 

ΑΡΘΡΟ Ιο 

ΟΡΓΑΝΩΣΗ 

Η Υπηρεσία της Κοινότητας οργανώνεται ως εξής: 


Γ ραμματεία 

Αυτή περιλαμβάνει τις παρακάτω θέσεις: 
Μια (1) θέση .Γραμματέα. 

ΑΡΘΡΟ 2ο 


ΔΙΑΡΘΡΩΣΗ - ΔΙΑΒΑΘΜ1ΣΗ ΘΕΣΕΩΝ 
ΔΙΟΙΚΗΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΔΕ 

Κλάδος ΔΕΙ - ΔΙΟΙΚΗΤΙΚΟΥ 

1. Μία (1) θέση Γραμματέα με βαθμούς Γ - Α. 

ΑΡΘΡΟ 3ο 

Για το διορισμό, τα καθήκοντα, τους περιορισμούς, το χρόνο εργα¬ 
σίας, την αστική ευθύνη, τα δικαιώματα, άδειες, τις μεταβολές υπηρε¬ 
σιακής κατάστασης, το προβάδισμα, τις ποινές, τη λύση της υπαλληλι¬ 
κής σχέσης, την ιατροφαρμακευτική περίθαλψη και νοσοκομειακή τα 
έξοδα κηδείας των μονίμων υπαλλήλων που προβλέπονται από τον Ορ¬ 
γανισμό Εσωτερικής Υπηρεσίας, ρυθμίζονται από τις διατάξεις του Ν. 
1188/1981 και των διαταγμάτων που εκδίδονται σε εκτέλεση του Νό¬ 
μου. 

ΑΡΘΡΟ 4ο 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ ΤΗΣ ΔΙΟΙΚΗΤΙΚΗΣ 
ΥΠΗΡΕΣΙΑΣ 

Στην Αρμοδιότητα της διοικητικής Υπηρεσίας ανήκουν: 
Γραμματέας Κοινότητας 

α. Η μέριμνα για την τήρηση του βιβλίου επίπλων και σκευών και η 
διαφύλαξη αυτού. 

β. Η μέριμνα για την τήρηση και φύλαξη των προβλεπόμενων από το 
Νόμο βιβλίων της Κοινότητας των φακέλλων του Αρχείου'και τη σφρα¬ 
γίδα της Κοινότητας. '■ ' 

γ. Η παραλαβή, αποσφράγιση, χαρακτηρισμός,· πρωτοκόλληση, αρ¬ 
χειοθέτηση όλης της αλληλογραφίας της Κοινότητας, πλην της απόρρη¬ 
της, αφού προηγουμένως τεθεί υπόψη του προέδρου, χωρίς καθυστέ¬ 
ρηση και γίνουν οι δέουσες ενέργειες. 

δ. Η τήρηση πρακτικών των συνεδριάσεων του Κοινοτικού Συμβου¬ 
λίου η καταχώρησή τους στο βιβλίο πρακτικών αυτού, η μέριμνα και η 
υπογραφή του και η έκδοση αντιγράφων. 

ε. Η κατάρτιση με τον πρόεδρο του προϋπολογισμού της Κοινότητας, 
η σύνταξη και συνυπογραφή με τον πρόεδρο των εν γένει βεβαιωτικών 
καταλόγων, επιβολής, βεβαίωσης και είσπραξης κοινοτικών εσόδων 
και η διεξαγωγή εν γένει της λογιστικής Υπηρεσίας της Κοινότητας. 

στ. Η ενημέρωση του Προέδρου για την πορεία των Οικονομικών 
εσόδων της Κοινότητας και προσυπογραφή όλων των σχεδίων των προς 
υπογραφή ακυρώνονται εξ (6) λέξεις με τον πρόεδρο των χρηματικών 
ενταλμάτων της Κοινότητας. 

ζ. Η προσυπογραφή όλων των σχεδίων των προς υπογραφή εγγρά-. 
φων και όλων των πιστοποιητικών και πινάκων που προβλέπουν οι 
ισχύουσες διατάξεις. 

η. Η επιμέλεια κατάρτισης του προγράμματος τέλεσης δημοσίων 
κοινοτικών εορτών και δεξιώσεων. 

θ. Η φροντίδα για τη λειτουργία των υπηρεσιών της Κοινότητας, 
ύδρευσης, φωτισμού, άρδευση, ως και πάσης άλλης δημιουργηθησόμε- 
νης υπηρεσίας στο μέλλον. 

ι. Η τήρηση και φύλαξη των μητρών αρρένων, δημοτολογίων και λη¬ 
ξιαρχικών βιβλίων. 

ια. Η διεξαγωγή κάθε υπηρεσίας που απορρέει από την ενάσκηση αρ¬ 
μοδιοτήτων, οι οποίες ανατίθενται στην Κοινότητα από Νόμους, Δια¬ 
τάγματα κ.λ.π. . 

ΑΡΘΡΟ 5ο 

Αυτός ο Οργανισμός ισχύει από τη δημοσίευσή του στην Εφημερίδα 
της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 


Βόλος, 31 Ιανουάριου 1989 

0 Νομάρχης 
ΘΑΝΑΣΗΣ ΣΙΑΤΡΑΣ 



1050 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1295 (12) 

Ψήφιση Οργανισμού Εσωτερικής υπηρεσίας Κοινότητας Πινακατών Ν; 
Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 


Αριθ. 1428 


(13) 


Σύσταση προσωρινής θέσης καθαρίστριας στη Δ/νση Εσωτερικών Ν. 

Πέλλας. 

Ο ΝΟΜΑΡΧΗΣ ΠΕΛΛΑΣ 


Έχοντας υπόψη: 

1) Τις διατάξεις: α) Του άρθρου 12 του Ν. 1188/81 «περί κυρώ- 
σεως του Κώδικα περί καταστάσεως προσωπικού ΟΤΑ». 

β) Του Ν. 1586/86 «Βαθμολογική διάρθρωση των θέσεων του Δη¬ 
μοσίου, Νομικών προσώπων δημοσίου δικαίου και των Ο.Τ.Α. αι άλλες 
διατάξεις». 

γ) Του Π. Δ/τος 37α/1987 «Μερική επέκταση διατάξεων που ισχύ¬ 
ουν για τους δημοσίους υπαλλήλους και τους υπαλλήλους των άλλων 
Νομικών Προσώπων δημοσίου δικαίου και στους υπαλλήλους των ΟΤΑ 
και προσαρμογή διατάξεων στις ρυθμίσεις του Ν. 1586/86. 

2) Την 5/1988 σύμφωνη γνωμοδότηση του υπηρεσιακού συμβου¬ 
λίου της Νομαρχίας άρθρου 5 Ν. 1188/81. 

3) Όλα τα στοιχεία του φακέλλου, αποφασίζουμε: 

Εγκρίνουμε την αριθ. 45/88 απόφαση του κοινοτικού συμβουλίου 
Πινακατών περί ψηφίσεως νέου Οργανισμού Εσωτερικής υπηρεσίας της 
Κοινότητας ο οποίος έχει ως εξής: 

Άρθρο 1. 

Διάρθρωση των υπηρεσιών 
ΜΕΡΟΣ Α' 

Γραμματεία 

Αυτή περιλαμβάνει τις παρακάτω θέσεις: 

ΚΑΤΗΓΟΡΙΑ ΔΕ 

Κλάδος ΔΕΙ - Διοικητικού: 

Μία θέση υπαλλήλου με βαθμούς Γ - Α. 

Άρθρο 2. 

Αρμοδιότητες: 

Η αρμοδιότητα της Γραμματείας ανάγεται στα παρακάτω θέματα: 

«) Τήρηση του πρωτοκόλλου αλληλογραφίας εισερχομένων και εξερ- 
χομένων εγγράφων και η διεκπεραίωση αυτών. 

β) Κανονική τήρηση των Μητρώων Αρρένων και του Δημοτολο¬ 
γίου. 

γ) Τήρηση των ληξιαρχικών βιβλίων και όλων των βιβλίων που προ- 
βλέπονται και τηρούνται στην Κοινότητα. 

δ) Η μέριμνα δια την προσήκουσα δημοσίευση των κάθε φύσης ανα¬ 
κοινώσεων της Κοινότητας κ.λ.π. υπηρεσιών και επιδόσεως αυτών. 

ε) Ταξινόμιση και τήρηση των φακέλλων αρχείου αλληλογραφίας. 

στ) Την τήρηση των πρακτικών συνεδριάσεων του Κοινοτικού Συμ¬ 
βουλίου. 

ζ) Η δακτυλογράφηση και διεκπεραίωση των εγγράφων, αποφάσεων 
και πιστοποιητικών και η απαραίτητη αντιγραφή, και τέλος 

η) Η διεξαγωγή κάθε υπηρεσίας που απορρέει από την ενάσκηση αρ¬ 
μοδιοτήτων που ανατίθενται στην Κοινότητα αίπό Νόμους, Διατάγματα 
και Διαταγές. 

Άρθρο 3. 

Προϊστάμενος της Γραμματείας είναι ο Πρόεδρος της Κοινότητας 
επειδή ο αριθμός των θέσεων δεν ξεπερνά τις πέντε (5). 

Άρθρο 4. 

Τυπικά προσόντα διορισμού κατά κατηγορία και κλάδο: 

Της κατηγορίας ΔΕ του Κλάδου ΔΕΙ - Διοικητικού: Τα εκάστοτε 
προβλεπόμενα από το Νόμο. 

Η παρούσα να δημοσιευθεί στην Εφημερίδα της Κυβερνήσεως. 


Βόλος, 31 Ιανουάριου 1989 

Ο Νομάρχης 
• ΘΑΝΑΣΗΣ ΣΙΑΤΡΑΣ 


_ Με τη 1428/1.2.89 πράξη του Νομάρχη Πέλλας που εκδόθηκε 
σύμφωνα με τις διατάξεις των ΔΙΠΙΔ/Φ42/24/11440/31.12.86 και 
ΔΙΠΙΔ/Φ42/63/11056/31.12.87 κοινών αποφάσεων των Υπουρ¬ 
γών Προεδρίας της Κυβέρνησης, Εσωτερικών και Οικονομικών και του 
άρθρου 25 του Ν. 1735/87 και ύστερα από γνώμη του Υπηρεσιακού 
Συμβουλίου των υπαλλήλων του Υπουργείου Εσωτερικών (αριθ. πρ. 
13/20.12.88), διαπιστώνεται η δημιουργία της παρακάτω προσωρι¬ 
νής θέσης με σχέση εργασίας ιδιωτικού δικαίου αόριστου χρόνου που 
καταργείται αυτοδίκαια μόλις κενωθεί με οποιοδήποτε τρόπο. 

Μία (1) θέση καθαρίστριας. 


Έδεσσα, 1 Φεβρουάριου 1989 

Ο Νομάρχης 
ΝΙΚΟΣ ΜΑΚΡΑΚΗΣ 

-- 

Αριθ. ΓΕ 934 (14 

Μεταβίβαση των δρόμων του Συν/σμού Λεπτοκαρυάς Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 


Έχοντας υπόψη: 

1. Τις διατάξεις: α) του Ν.Δ. 532/70 «περί διοικητικής αποκέντρω4 
σης και του σ’ εκτέλεση αυτού εκδοθέντος αριθ. 709/70 Β.Δ. «περί κα¬ 
θορισμού των διατηρουμένων υπέρ του Υπουργού Γεωργίας αρμοδιοτή¬ 
των», β) του άρθρου 164 του Αγροτικού Κώδικα, γ) του άρθρου 15 του 
Ν.Δ. 2535/53. 

2. Τους πίνακες της οριστικής διανομής του Συν/σμού Λεπτοκαρυάς. 

3. Την αριθ. 11679/83 απόφασή μας «περί σημείωσης μεταβολής». 

4. Το αριθ. 47/23.1.89 έγγραφο της Κοινότητας Λεπτοκαρυάς και 

5. Σχετική εισήγηση της Δ/νσης Γεωργίας Ν. Πιερίας, αποφασί¬ 
ζουμε: 


Μεταβιβάζουμε κατά πλήρη νομή και κυριότητα και χωρίς κατα¬ 
βολή τιμήματος ή άλλης αποζημίωσης στο Νομικό Πρόσωπο της Κοι¬ 
νότητας Λεπτοκαρυάς τους δρόμους του Συν/σμού Λεπτοκαρυάς η 
έκταση των οποίων ανέρχεται σύμφωνα με τον κυρωμένο πίνακα της 
οριστικής διανομής του συνοικισμού σε εννενήντα χιλιάδες τριακόσια έξη 
τ.μ. (90.306 τ.μ.) και όπως αυτοί περιγράφονται κατά θέση και όρια 
στα διαγράμματα της παραπάνω διανομής. 

Η μεταβίβαση των παραπάνω δρόμων γίνεται υπό τους όρους: 

1. Της ανάκλησης της απόφασης σε περίπτωση που δεν πραγματο¬ 
ποιηθεί ή αλλάξει ο σκοπός για τον οποίο γίνεται η μεταβίβαση. 

2. Της μη εκποίησης και 

3. Της μη αποζημίωσης σε περίπτωση απαλλοτρίωσης για δημόσια 
ωφέλεια. 

Η κυριότητα της παραπάνω έκτασης περιέρχεται στο Νομικό Πρό¬ 
σωπο της Κοινότητας Λεπτοκαρυάς από τη μεταγραφή της παρούσας 
απόφασης στα βιβλία μεταγραφών του Υποθηκοφυλακείου Κατερίνης 
που θα γίνει μερίμνη της ανωτέρω Κοινότητας μετά τη δημοσίευση της 
παρούσας στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 


Κατερίνη, 31 Ιανουάριου 1989 

Ο Νομάρχης 
ΔΗΜ. ΒΑΣΙΛΕΙΑΔΗΣ 


♦ 


Αριθ. ΕΣ 591 

Ψήφιση ΟΕΥ της Κοινότητας Ρυακίων Ν. Πιερίας. 


(15) 


Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/1981 «περί καταστά¬ 
σεως προσωπικού Οργανισμών Τοπικής Αυτ/σης». 

2. Τις διατάξεις των άρθρων 1, 2, 3 και 4 του Ν. 1586/1986. 

3. Την εγκύκλιο του ΥΠ ΕΣ με αριθ. 53560/59/6.8.1986. 

4. Την απόφαση του Κ.Σ Ρυακίων με αριθ. 36/1988 με την οποία 
ψηφίζει τον ΟΕΥ της Κοινότητας. 

5. Τη γνωμοδότηση του Υπηρεσιακού Συμβουλίου του άρθρου 5 του 

1188/81 και 14 του Ν. 1586/1986, αποφασίζουμε: 

Εγκρίνουμε την απόφαση του Κ.Σ. Ρυακίων με αριθ. 36/1988 που 
ρά στην ψήφιση του ΟΕΥ της Κοινότητας και ορίζονται οι θέσεις αυ- 
ως ακολούθως: 

ΡΟΣ Α’ 

Ιρο Ιο - Διάρθρωση 

1 Υπηρεσία της Κοινότητας διαρθρούται ως εξής: 

Γραμματεία: Περιλαμβάνει τις παρακάτω θέσεις 
Κατηγορία ΔΕ 

Κλάδος ΔΕΙ Διοικητικού: Μία (1) θέση με βαθμούς Γ - Α. 

4 απόφαση αυτή να δημοσιευθεί στην Εφημερίδα της Κυβερνησεως. 

Κατερίνη, 19 Ιανουάριου 1989 

Με εντολή Νομάρχη 
Ο Διευθυντής κ.α.α. 

ΣΠΥΡΟΣ ΜΠΑΡΑΣ 

-♦- 

θ. 1219 (16) 

ηαση Νομικού Προσώπου για τη λειτουργία του Ομήρειου Πνευμα¬ 
τικού Κέντρου Δήμου Χίου. 

Ο ΝΟΜΑΡΧΗΣ ΧΙΟΥ 

Έχοντας υπόψη: 

1. Τις διατάξεις του άρθρου 175 του Π.Δ. 75/85. 

2. Τις αριθ. 381/1988 και 37/89 αποφάσεις του Δημοτικού Συμ- 
υλίου Χίου, αποφασίζουμε: 

1. Συνιστάται νομικό πρόσωπο με το όνομα «ΟΜΗΡΕΙΟ ΠΝΕΥΜΑ- 
Ό ΚΕΝΤΡΟ ΔΗΜΟΥ ΧΙΟΥ» στο ΔΗΜΟ ΧΙΟΥ του Νομού Χίου. 

2. Σκοπός του πιο πάνω νομικού προσώπου είναι: 

α) Η οργάνωση και η λειτουργία του Πνευματικού και Πολιτιστικού 
ντρου υπ’ αυτήν την ονομασία για την πολιτιστική και πνευματική 
άπτυξη του τόπου. Ο σκοπός αυτός θα επιτυγχάνεται με τον προ- 
αμματισμό και τη διοργάνωση και παραγωγή πολιτιστικών δραστη- 
ιτήτων που έχουν σχέση με την πνευματική και πολιτιστική ζωή του 
μου μας γενικότερα. 


β) Η παροχή υλικής και ηθικής βοήθειας σε πολιτιστικούς φορείς 
(άτομα και συλλόγους) του Δήμου μας για την παραγωγή πολιτιστικού 
έργου. 

3. Το νομικό πρόσωπο διοικείται από επταμελές διοικητικό συμβού¬ 
λιο που αποτελείται από τους: 

α) Πρόεδρος του Διοικητικού Συμβουλίου είναι ο Δήμαρχος εφόσον 
μετέχει του Διοικητικού Συμβουλίου. Εάν δεν μετέχει ο Δήμαρχος Πρό¬ 
εδρος εκλέγεται από τα μέλη του διοικητικού συμβουλίου δημοτικός 
σύμβουλος. 

β) Τέσσερις (4) δημοτικούς συμβούλους, εκ των οποίων ένας οπωσ¬ 
δήποτε από τους συμβούλους της μειοψηφίας. 

γ) Δύο (2) εκπρόσωποι πολιτιστικών συλλόγων του Δήμου. 

4. Πόροι του νομικού προσώπου είναι η ετήσια επιχορήγηση του Δή¬ 
μου Χίου, ανερχόμενη στο ποσό των 8.000.000 δρχ. τουλάχιστον, σε 
καμμιά όμως περίπτωση ολιγώτερο του απαραίτητου ποσού των λει¬ 
τουργικών εξόδων, έκτακτες επιχορηγήσεις του Δήμου, επιχορηγήσεις 
του Κράτους, κάθε είδους εισφορές, δωρεές, κληρονομιές και κληροδο¬ 
σίες, εισπράξεις από το αντίτιμο εκδηλώσεων και παντός είδους δραστη¬ 
ριοτήτων που θα γίνονται, στο Ο Π Κ καθώς και οι πρόσοδοι από, την 
περιουσία του. 

Ο Δήμος Χίου εφόσον έχει την οικονομική δυνατότητα θα επιχορηγεί 
ετησίως το Ο Π Κ με το ποσό των 2.000.000 δρχ. για την παραγωγή 
πολιτιστικού έργου. 

5. Περιουσία του Νομικού προσώπου είναι η χρήση ίων κτιριακών 
εγκαταστάσεων του Ο Π Κ και η χρήση των μηχανημάτων και του υλι¬ 
κού που περιέχονται στην από το Δεκέμβριο του έτους 1985 Γενική 
απογραφή υλικού Ομήρειου. 

Η κυριότητα τόσο των κτιριακών εγκαταστάσεων όσο και των μηχα¬ 
νημάτων θα εξακολουθεί να ανήκει στο Δήμο Χίου. 

Η θητεία του διοικητικού συμβουλίου ακολουθεί τη δημοτική πε¬ 
ρίοδο. 

Η παρούσα να δημοσιευθεί στην Εφημερίδα της Κυβερνησεως. 

Χίος, 3 Φεβρουάριου 1989 

Ο Νομάρχης 
ΠΑΝΑΓΙΩΤΗΣ ΡΗΓΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



